मैंने बंधक बौंड में काम करने से शुरू किया था, लेकिन वह बहुत सीमित करने वाला था।
मेरा दोस्त क्रेमर और मैं यही बात कर रहे थे।
वह कुछ समय ब्रांट-लीलैंड में था।
फिर मेरी गुरु ने राय दी कि मैं इक्विटी में चली जाऊं।
यह मेरा बेहतरीन क़दम था।
-गुरु? तुम्हारा मतलब तुम्हारी बॉस? -ओह, नहीं, नहीं।
सिंथिया एक कामयाब बिज़नेसवुमन है, उसने मुझे अपनी शरण में ले लिया है।
-तो, सिंथिया तुम्हारी गुरु है? -और मैं उसकी शिष्या हूँ।
तुम्हारे पास भी तो ऐसा कोई होगा। जो कैरियर में तुम्हें गाइड करता हो।
मुझे गेब कैप्लैन पसंद है।
मैं अभी भी यह नहीं समझ पाया। एबी की गुरु है?
हाँ। और गुरु शिष्य को सलाह देती है।
इसमें कुछ पैसा भी मिलता है?
-नहीं। -तो, गुरु के लिए इसमें क्या है?
इज़्ज़त, तारीफ़, नेकनामी।
क्या शिष्य गुरु का सामान भी लाता है?
मेरे ख़याल से अगर वह गुरु के पास जाते हुए शिष्य के रास्ते में हो, तो ले सकता है।
लांड्री? ड्राइक्लीनिंग?
वह वैले नहीं, शिष्य है।
ठीक है।
सुनो, मुझे थोड़ा पढ़ना है। एतराज़ न हो तो यहाँ पढ़ लूं?
अपने घर में मन नहीं लगा पा रहा था।
-"जोखिम प्रबंधन?" -हाँ।
स्टाइनब्रेनर चाहता है कि फ़्रंट ऑफ़िस के सब लोग
बिज़नेस कौशल के अपने क्षेत्र पर लैक्चर दें।
उन्हें क्यों लगता है कि तुम विशेषज्ञ हो?
शायद यह मेरे रिज़्यूमे में है।
-हेलो? -इलेन बैनेस के लिए होल्ड करें प्लीज़।
पता है? मैं यह नहीं कर सकता। मैं अब किताबें पढ़ नहीं सकता।
टेप पर किताबों ने मेरी आदत बिगाड़ दी है।
मुझे वह अच्छी आवाज़ चाहिए। इस किताब में मेरी आवाज़ है। अपनी आवाज़ मुझे नापसंद है।
-तो यह किताब टेप पर ले लो। -नहीं ले सकते। यह टैक्स्टबुक है।
जैर, तुम इस बॉब साकेमैनो पार्टी में जाओगे?
जाऊंगा? वह तीन रात पहले थी।
क्या? मज़ाक़ कर रहे हो। मुझे तो कार्ड आज ही मिला है।
ओह, मैं कितनी उत्साहित थी। यह वाक़ई बहुत सुंदर कार्ड है।
ओह, पार्टी भी बहुत बढ़िया थी।
ओह, ज़रा रुको।
डाकख़ाने की मुहर तीन हफ़्ते पहले की है। यार, हमेशा यही होता है।
जेनीन, मेलरूम कौन देखता है?
-एडी शरमैन। -ठीक है। उसे यहाँ ऊपर भेजो।
-तुम थोड़ी डांट-फटकार करोगी? -मैं थोड़ा नौकरी से दफ़ा करूंगी।
यह तो बहुत मस्त है। क्या मुझे स्पीकर पर रखोगी?
ओह, हाँ। ज़रूर।
मुझे बख़्शो भी।
अरे, कॉपरनिकस।
-एडी शरमैन आ गए। -ओह, बढ़िया। भेज दो अंदर।
-आप मुझसे मिलना चाहती थीं? -एडी, हाँ।
मुझे बहुत अफ़सोस है, लेकिन मुझे डर है कि हमें आपको…
तरक़्क़ी देनी होगी।
रेस्तरां
तुमने क्या कहा?
मैंने उसे ऊपर अपने ऑफ़िस तक बुलवाया था,
मुझे उससे कुछ तो ख़ास कहना था।
तो, मैंने उसकी तरक़्क़ी कर दी।
-क्या? तुमने क्या… -कॉपीराइटर।
वह कॉपी राइटिंग कर रहा है?
यह उस फ़ालतू बकवास से बुरा नहीं होगा जो हम आमतौर पर निकालते हैं।
यह देखो।
-"जूइश सिंगल्स नाइट?" -मैं चाहता हूँ तुम दोनों वहाँ आओ।
-मैं यहूदी नहीं हूँ। -मैं भी नहीं हूँ।
-तो तुम क्यों जा रहे हो? -जा नहीं रहा हूँ। मैं आयोजित कर रहा हूँ।
-तुम बोल क्या रहे हो? -लोमेज़, हमेशा वही करता है,
लेकिन वह एवरग्लेड्स में है।
-लोमेज़ यहूदी है? -ओह, हाँ, हाँ।
दक़ियानूसी, जैरी। पुराने ज़माने वाला।
नाइट्स ऑफ़ कोलंबस में?
हाँ। फ़्रैंक कोस्टैंज़ा अपने लॉज में मुझे एक कमरा दे रहे हैं।
मैं तुम पर भरोसा कर रहा हूँ कि इसमें आओगे।
-क्रेमर, तुम जानते हो… -जैरी, देखो। सारा खाना मैं बना रहा हूँ।
"प्रामाणिक यहूदी व्यंजनों की लज़ीज़ दावत।"
तुम्हें सिमिस पसंद हैं?
मेरी गुरु कहती हैं यहाँ की डक लाजवाब होती है।
मुझे डक बहुत पसंद नहीं है। उसकी खाल इंसानों जैसी लगती है।
ओह, देखो वह कौन है। सिंथिया।
-हेलो, एबी। -हेलो।
जैरी, यह हैं सिंथिया पर्लमैन, मेरी गुरु।
-हेलो। -हाइ, जैरी। तुमसे मिलकर अच्छा लगा।
हमारे साथ बैठो ना। एक कुर्सी खींच लेंगे।
बढ़िया। मेरा बॉयफ़्रेंड कार पार्क कर रहा है।
दरअसल, जैरी, तुम शायद उसे जानते होगे। वह भी कॉमेडियन है।
-अरे नहीं। -केनी बैनिया।
बैनिया?
हाइ, जैरी। कैसा चल रहा है?
हमारे साथ डिनर करोगे? यहाँ की डक बेहतरीन होती है।
बेहतरीन, जैरी।
ज़रा सुनिए। परेशान करने के लिए माफ़ी चाहूँगा।
मैंने देखा आपके पास टेप पर एक टैक्स्टबुक है।
मैं पूछ सकता हूँ यह आपको कैसे मिली?
रीडिंग फ़ॉर द ब्लाइंड। वह कोई भी किताब टेप कर सकते हैं।
मैं बता रहा हूँ, टेप पर ये किताबें मुझे बहुत पसंद हैं।
मुझे बता रहे हैं यह। इन चीज़ों ने मेरी ब्रेल ख़राब कर दी है।
रीडिंग फ़ॉर द ब्लाइंड?
मैं आंखों की जांच करवाऊंगा, उसमें नाकाम रहूँगा। और आगे तो तुम जानते ही हो।
मैं जोखिम प्रबंधन की मीठी आवाज़ों पर झूल रहा हूँ।
-तो, मैं आख़िरकार गुरु से मिल लिया। -कैसी है वह? प्रभावशाली?
ओह, हाँ। वह बैनिया को डेट कर रही है।
-बैनिया को? -हाँ।
कल रात डिनर पर मुझे उस नमूने के साथ दो घंटे बिताने पड़े।
-तुमने क्या खाया? -चिकन।
वह ऐसी शख़्स से सलाह कैसे ले सकती है
जो अपनी मर्ज़ी से बैनिया के साथ रहती हो?
-मार्सला? -पिकाटा।
अगर कुछ है तो गुरु से डेट मुझे करनी चाहिए,
और बैनिया को बोलिंग एली में पिन लगानी चाहिए।
-ठीक है। मुझे एक टेस्ट में फ़ेल होना है। -अरे, शुभकामनाएं तो लेते जाओ।
शुक्रिया।
डैड।
तुम एथलेटिक सूट में क्या कर रहे हो?
आप यहाँ क्या कर रहे हैं?
बैंक्वेट हॉल के लिए अपना चेक लेने आए हैं।
पता है, मुझे 183 जवाब मिल गए हैं। यह धासूं होने वाला है।
क्रेमर, तुम 183 लोगों के लिए यहूदी व्यंजन कैसे बनाओगे?
सही कह रहे हो। यह तो बहुत लोग हो गए।
फ़्रैंक, आप किसी को जानते हैं जो खाना पकाने में मदद कर दे?
पकाने में? नहीं। मैं किसी बावर्ची को नहीं जानता। मुझे पकाने के बारे में नहीं पता!
इन्हें क्या हुआ?
डैड कोरियाई युद्ध में ख़ानसामा थे।
वहाँ कुछ बुरा हो गया था।
तब से वह किचन के पास भी नहीं फटकते।
जंग का सदमा?
ओह, हाँ। लेकिन उसका इससे कोई वास्ता नहीं है।
यह अच्छा काम है। यह सही रहना चाहिए।
-ठीक है? -रुकें।
आपने मुझसे मेरे आइडिया के बारे में तो पूछा ही नहीं।
ओह, एडी, आज आपका पहला दिन है।
-मैं तैयार हूँ। -ठीक है।
"तपती रात है। मन भाग रहा है।
तुम सोच रहे हो अपने चाक़ू के बारे में…
जिसने नहीं दिया है धोखा तुम्हें।
वह इकलौता दोस्त जो सूरज उगने तक नहीं बन जाएगा एक लाश।
गहरी नींद सो जाओ, दोस्तो…
रात की अपनी मोटी सूती शर्ट में।"
रेस्तरां
मैं क्या करूं? वह तो महाबकवास है।
अगर वह इतना ही बुरा कर रहा है…
तो शायद वह एक और तरक़्क़ी की राह पर है।
एक बात कहूँ? तुम बिल्कुल सही कहते हो।
मुझे यही करना चाहिए। मुझे उसे तरक़्क़ी दे देनी चाहिए।
मैं उसे किसी और मंज़िल पर कोई और ऑफ़िस दे दूंगी, और वह अपना बढ़िया ओहदा
और अपना चाक़ू लिए वहाँ बैठा रहे…
और मुझे डराना बंद करेगा।
कुछ भी नहीं।
अच्छा, जॉर्ज, आपकी नज़र तो बहुत ख़राब हो गई है।
आप इस बीमे के फ़ार्म पर दस्तख़त कर दें। यह रहा पेन।
वैसे, आप बहुत ख़ूबसूरत आदमी हैं।
यहाँ क्या हो रहा है?
बचो!
-तुम क्या कर रहे हो? -मैं तीन रसोइयों में काम कर रहा हूँ।
न्यूमैन के यहाँ ब्रिस्केट बना रहा हूँ, मिसेज़ ज़ैनफ़ीनो के यहाँ कुगेल बन रहा है…
और यह क्रैपलाक है।
यह लो। इसे चखकर देखो।
-नहीं, मुझे नहीं चखना। -खाओ, खाओ, तुम एकदम कंकाल हो रहे हो।
-ओह, यह बहुत बुरा है। -ओह, जैरी… यह क्रैपलाक है।
इसका स्वाद विकसित करना पड़ता है।
तुमने रेसिपी का ध्यान रखा था?
रेसिपी तो चार से छह लोगों के लिए थी।
मुझे इसे 183 लोगों से गुणा करना पड़ा।
शायद मैं गड़बड़ा गया था।
यह मिट्टी जैसी लग रही है।
मैंने आते हुए इसे गिरा भी दिया था।
मैं मुश्किल में हूँ। मुझे कुछ नहीं आता।
मैं छील नहीं सकता, काट नहीं सकता, घिस नहीं सकता। पीस नहीं सकता।
साफ़ है कि मुझे फ़्लेवर की कोई समझ नहीं है।
फ़्रैंक से बात करनी होगी।
-तुम नहीं कर… -मुझे उनसे बात करनी होगी। वह मदद कर…
मुझे लगता है लिफ़्ट में कोई मरा हुआ जानवर पड़ा है।
मेरी भरवां बंदगोभी।
-तो, कल रात अच्छा डिनर रहा। -हाँ, ठीक ही था।
मैंने सिंथिया से कहा हम शनिवार को उसके और बैनिया के साथ डबल डेट करेंगे
-और फिर उसका शो देखेंगे। -नहीं। नहीं।
-क़तई नहीं। बैनिया नहीं। -क्या?
तुमने उसका शो देखा है? वह 12 मिनट ओवल्टीन पर बोलेगा।
वह पागल है, मूर्ख है, नीरस है।
सिंथिया किसी नीरस को डेट नहीं करेगी।
करेगी। करती है। कर रही है।
शुरू करने से पहले,
मुझे यह बताते हुए ख़ुशी हो रही है कि एडी शरमैन
अब इस कैटलॉग पर काम नहीं करेंगे।
-सही हुआ। -वह ऊपर चले गए हैं।
मैंने उन्हें कॉरपोरेट डेवलपमेंट का डाइरेक्टर बना दिया है।
तुमने उसे तरक़्क़ी दे दी?
नहीं। मैं शायद ही…
-मैं रोज़ाना अपनी एड़ियां घिसता हूँ। -शांत रहो।
जहाँ तक मेरी बात है, तुम और तुम्हारा पागल चेला
इस कैटलॉग को ख़ुद चला लो।
मैं छोड़ रहा हूँ!
-मैं इसके साथ हूँ। -मैं भी।
क्या? ए।
ए। ए!
यैंकी स्टेडियम
अध्याय एक।
जोखिम प्रबंधन के लिए, सबसे पहले हमें जोखिम को समझना होगा।
आप जोखिम को कैसे पहचानेंगे?
जोखिम को कैसे टालें और क्या बात इसे इतना जोखिम भरा बनाती है?
-यह बंदा तो मेरी तरह बोल रहा है। -जोखिम को समझने के लिए हमें सबसे पहले
-जोखिम को परिभाषित करना होगा। जोखिम… -यह तो भयानक है।
-का अस्तित्व लगभग… -बंद करो। चुप करो!
मानिए, फ़्रैंक, मुझे आपकी ज़रूरत है।
मेरा मतलब, जंग को 50 साल हो गए हैं।
मेरे मन में तो…
अभी भी जंग छिड़ी हुई है।
ठीक है, हुआ क्या था, फ़्रैंक? ऐसा क्या है जिससे आप उबर नहीं पा रहे हैं?
इंचियॉन, कोरिया, 1950।
मैं अंकल सैम की दुनिया का बेहतरीन ख़ानसामा था।
फ़ाइटिंग 103वीं के लिए खाना बनाता था।
जब हम उत्तर की ओर बढ़े तो हमारी रसद आनी कम हो गई।
एक दिन, दो जवानों को एक क्रेट मिली।
उसमें 300 किलो बेहतरीन टैक्सस मीट था।
कम से कम कभी वह बेहतरीन था।
इस्तेमाल की तारीख़ तीन हफ़्ते निकल चुकी थी।
लेकिन… मैं घमंडी था। मैं ढीठ था।
मैंने सोचा अगर मैं ठीक मसाले डालूंगा…
इसे देर तक पकाऊंगा…
हुआ क्या?
मैंने कुछ ज़्यादा ही कर दिया। मैंने ज़रूरत से ज़्यादा मसाले डाल दिए।
मेरे चारों ओर जवान दोहरे हुए जा रहे थे।
मैं अभी भी उनकी उबकाइयां और चीख़ें सुन सकता हूँ।
फ़्रैंक!
उस रात मैंने अपने 16 जवानों को लैट्रीनों का रुख़ करवा दिया।
वो बस बच्चे थे।
फ़्रैंक, आप भी तो बच्चे ही थे।
और वह जंग थी। सबके लिए वह अजीब सा दौर था।
यह तो उस बॉबी कॉल्बी को बताओ।
वह बच्चा बस घर जाना चाहता था। और वह घर गया, ठीक है।
अपनी आंतों में कटलेट के आकार का छेद लेकर।
फ़्रैंक।
उन्हें 18 घंटे की वापसी की फ़्लाइट पर उसे एक कॉर्क पर बिठाना पड़ा था।
फ़्रैंक, अब मेरी बात सुनें। 200 कुंआरे यहूदियों को आपकी ज़रूरत है।
यह आपके लिए इसे फिर से ठीक करने का मौक़ा है।
नहीं। नहीं। मैं अब कभी खाना नहीं बनाऊंगा।
कभी नहीं! अब मेरे घर से दफ़ा हो जाओ!
बाहर। निकलो। जाओ।
तो, तुमने बैनिया का शो देखा।
वह दो मिनट ओवल्टीन पर बोला
और मैं उसे और बर्दाश्त नहीं कर सकी।
मैंने तुमसे कहा था। यह संतरे के बोरे से पिटने जैसा होता है।
उसे ओवल्टीन की इतनी झक क्यों है?
उसे लगता है दूध में घुलने वाली कोई भी चीज़ मज़ेदार होती है।
ख़ैर, बाद में सिंथिया और मेरी बहुत बहस हो गई और…
-मुझे लगता है यह ख़त्म। -अब कोई गुरु नहीं है?
-ऐसा ही लगता है। -कम से कम तुम और मैं तो फिर ठीक हो गए।
दरअसल, मैं यही सोच रही थी कि
शायद कुछ समय हमें मिलना नहीं चाहिए।
क्यों?
मैं थोड़ी भ्रमित सी हो रही हूँ।
मेरे लिए सलाहकार न होना अजीब सा एहसास है।
मैं तुम्हें बता सकता हूँ कि क्या करो।
-बात इससे कुछ ज़्यादा है। -मैं तुम्हें बता सकता हूँ क्या सोचो।
मुझे कोई ऐसा चाहिए जिस पर मुझे भरोसा हो।
मेरे सामने एक बड़ी परेशानी है, जैरी। वो टेप बेकार हैं।
हम यहाँ कोई बात कर रहे हैं, जॉर्ज।
-जॉर्ज। -मुझे वैसे भी जाना ही है।
मुझे यक़ीन नहीं होता कि तुम्हें लगता है तुम्हें वाक़ई गुरु चाहिए।
मुझे बस कोई ऐसा चाहिए जो मुझे किसी तरह की दिशा दे सके।
फिर मिलूंगी।
हाँ, मिलते हैं।
-तो, तुम्हारी क्या परेशानी है? -कोई परेशानी नहीं है।
मेरे ख़याल से मैंने…
बंगाली जूतों के लिए कुछ लिखा है।
"मुश्किल है अपने पैरों को सूखा रखना…
जब मारें आप किक किसी खोपड़ी में।"
देखो, एडी, यह थोड़ा सा कठोर लग सकता है।
औरतों की चीज़ों के लिए।
मैंने इससे शादी थोड़े ही की है।
यह बात है, तो क्यों न हम इस टुकड़े…
"मारें आप किक किसी खोपड़ी में" को लें, और…
थोड़ा सा काट-छांट दें?
तुम जानते हो, बस बाल भर, और इसे कर दें… क्या?
जैसे, "जब सैर करें आप ओस भरे मैदान में।"
ओस भरा मैदान।
यह तुम्हारा ऑमलेट है।
-यह तो सूखा है। -मैं हमेशा ऐसे ही बनाती हूँ।
यह बेस्वाद है।
क्या कहा तुमने?
तुम्हारे कोफ़्ते लुगदी होते हैं, साल्मन क्रोकेट तेल भरे होते हैं,
और बैंगन पार्मेसान इस घर के नाम पर कलंक है!
यह तो शर्म की बात है, क्योंकि इस घर में बस मैं ही खाना बनाती हूँ।
अब नहीं। कड़छी मुझे दो।
मैं वापस आ गया हूँ, बेबी!
तुम्हें यक़ीन है कि अपने बिज़ी कामकाज के साथ तुम्हें शिष्य बनाने का वक़्त मिलेगा?
मैं वक़्त निकालूंगा। क्योंकि, एबी, मैं कभी तुम्हारे जैसा ही था।
हैरान-परेशान, भोला-भाला।
मुझे कुछ पता नहीं था, इतने बुनियादी विषय के बारे में भी जैसे कि…
जोखिम प्रबंधन।
मुझे भी इसका पता नहीं है। तुम्हें मुझे यह समझाना होगा।
मैं बताता हूँ तुम्हें।
क्यों न तुम यह किताब पढ़ो?
और देखते हैं तुम मुझे यह समझा पाती हो या नहीं।
-ठीक है। -ठीक है।
हाइ, जैरी।
-ओह, हाइ, बैनिया। -तुमने सुना क्या हुआ?
गुरु ने मेरा शो देखा। उसने मुझे छोड़ दिया।
ओह, यह तो बुरा हुआ।
शायद वह सही कहती है। शायद मैं नीरस ही हूँ।
मैं एकदम बेकार हूँ। बेकार हूँ, जैरी।
बात यह है कि तुम दूध को लेकर बहुत कुछ करते हो।
तुमने वह बॉस्को शो किया, फिर तुमने अपना नैस्ले क्विक शो किया।
जब तक तुम ओवल्टीन पर पहुंचे…
तुम्हें लगता है तुम मेरी मदद कर सकते हो?
हाइ।
-तुम्हें अभी भी बावर्ची चाहिए? -ओह, हाँ। आइए ना, फ़्रैंक।
-तुम्हारे पास टी-फ़ाल है? -कैल्फ़ेलॉन।
-नहीं। मेरे साथ आओ। -ओह, हाँ।
यह देखो।
"वो इसे ओवल्टीन क्यों कहते हैं?
मग गोल है। जार गोल है।
उन्हें इसे राउंडटीन कहना चाहिए।"
यह तो सोना है, जैरी। खरा सोना।
हम "छर्रों की बरसात" और…
"त्वचा को घायल करने" को बदलकर…
"मोतियों की लड़ी" और "रसभरी की पुड़िया" कर देते हैं।
जॉर्ज कोस्टैंज़ा तुम्हारा गुरु है?
हाँ। वह कमाल का है।
मैं बहुत कुछ सीख रही हूँ।
किस बारे में? रेस्तरां के बिल का पांच प्रतिशत कैसे निकालें?
जानते हो तुम्हारी परेशानी क्या है?
शिष्य-गुरु के रिश्ते के लिए तुम्हारे मन में कोई इज़्ज़त नहीं है।
सच कहूँ तो मेरा भी एक शिष्य बन गया है।
-कौन? -एक मि. केनेथ बैनिया।
बैनिया?
मैं इस बच्चे को चोटी पर पहुंचाऊंगा।
मगर मैं ऐसे गुरु को डेट नहीं करना चाहती जिसका शिष्य उबाऊ हो।
मैं ऐसी शिष्य को डेट नहीं करना चाहता जिसका गुरु कोई कोस्टैंज़ा हो।
रेस्तरां
मुझे नहीं पता हमने यह कैसे किया, लेकिन हमारे बीच कुछ कैमिस्ट्री तो है।
हमने बहुत बढ़िया कैटलॉग निकाला है।
बढ़िया।
मैं तुमसे कुछ पूछती हूँ।
यह सेना की वर्दी और हिंसक प्रतीकों का क्या चक्कर है?
मैं इस बारे में बात नहीं करना चाहता।
चलो भी। बचपना मत करो।
मैं… इस औरत के साथ कुछ डेट पर गया था।
मुझे लगा था वह वाक़ई मुझे पसंद करती है।
और… और फिर मामला ठंडा पड़ गया।
बस?
ऐसे किसी का मिलना ही मुश्किल होता है जिसे आप पसंद करें।
किसी यहूदी का मिलना तो छोड़ो ही।
वेल्कम जूइश सिंगल्स
खाना लाजवाब है।
-तुमने हमनटशेन चखा? -मैं किश्के ही नहीं छोड़ पा रही।
-हाइ, जैरी। -बैनिया।
बस शुक्रिया कहने आ गया था।
तुमने मेरे लिए जोखिम प्रबंधन पर जो मैटर लिखा था, वह छा गया।
जोखिम प्रबंधन?
वह सोना है, जैरी। खरा सोना।
मुझे ये सारे कॉरपोरेट शो मिल गए, और सिंथिया भी मेरे पास वापस आ गई।
तो, आप दो दिन में मेलरूम से
कॉरपोरेट डेवलपमेंट के डाइरेक्टर बन गए?
-सही कहा। -वो आपको कितना पैसा दे रहे हैं?
मैं उसका दुगुना दूंगी।
-ये लाट्के तो दबादब ग़याब हो रहे हैं। -पिसी चीनी कहाँ है?
आप ज़रा आराम कर लें।
कोई आराम नहीं। मैं पुनर्जन्मा महसूस कर रहा हूँ। मैं एरिज़ोना से उठा फ़ीनिक्स हूँ।
छोड़ रहे हो?
मैं अब वो फ़ालतू बातें और नहीं सोच सकता।
क्या… तुम नहीं छोड़ सकते। मेरे पास बस तुम ही तो हो।
मुझे तुम्हारी ज़रूरत है।
छी।
नहीं!
नहीं! मत खाओ। यह अच्छा नहीं है।
-ख़राब है। ख़राब है। बिल्कुल नहीं। -फ़्रैंक, बस करें।
-बस करें… -नहीं। नहीं। नहीं।
फ़्रैंक!
जोखिम प्रबंधन के विषय पर हमारे अगले वक्ता हैं जॉर्ज कोस्टैंज़ा।
यैंकी स्टेडियम
यैंकीज़
"ओवल्टीन।
आपने कभी यह खाया है?
वो इसे ओवल्टीन क्यों कहते हैं?
उन्हें इसे राउंडटीन कहना चाहिए।
आप समझ रहे हैं ना मैं क्या कह रहा हूँ।"
यह मेरा चेला है।
संवाद अनुवादक नवेद अकबर